Rowan Atkinson

Rowan Sebastian Atkinson (født 6. januar 1955) er en engelsk skuespiller, komiker og manuskriptforfatter, der er bedst kendt for sit arbejde på sitcomene Mr. Bean og Blackadder. Atkinson kom med i sketch-serien Not the Nine O'Clock News (1979–82) og i deltagelse i The Secret Policeman's Balls fra 1979. Og sitcomet The Thin Blue Line (1995–96).

Han har været nævnt i The Observer som en af de 50 sjoveste skuespillere i britisk komedie og er blandt de 50 bedste komikere nogensinde i en meningsmåling af kollega komikere fra 2005. Han har også haft biografsucces med Mr. Bean, debutfilmen Bean fra 1997 og toeren Mr. Bean's Holiday fra 2007. Han var med i Johnny English i 2003, toeren Johnny English Reborn fra 2011 og treeren Johnny English slår til igen fra 2018.

Privat 
Rowan Atkinson er født i Durham i Nordengland, hvor hans far ejede en gård. Han har to ældre brødre, Rupert og Rodney. Han gik på privatskole i Durham, kom på Newcastle University hvor han afsluttede som el-ingeniør (BS) (electrical engineering) i 1975. Herefter fortsatte han på Oxford for at tage M.Sc. som el ingeniør (electrical engineering). På Oxford mødte han manuskriptforfatter Richard Curtis. De skrev og spillede revy på Oxford Playhouse og opførte stykket på Edinburgh Fringe.

Rowan Atkinson blev gift med Sunetra Sastry i 1990. De har børnene Lily og Benjamin. De blev separateret i 2014 og skilt den 10. november 2015.
Atkinson har siden 2014 datet Louise Ford. Parret fik en datter, Isla May, i december 2017. Atkinson kalder datteren for “Baby Bean”.

Hans hobby er meget hurtige biler.
Rowan Atkinson deltog i et racerløb i Frankrig. Ikke i hans Austin Mini, men i en Ferrari F50 fra 1996. Løbet begyndte i Paris og gik via Dijon, Annecy, Vichy til La Rochelle.

Karriere 

Efter succes med en revy på Hampstead Theatre i 1978 fik Rowan Atkinson tilbudt store roller i to engelske tv-serier, men han valgte BBC's Not The Nine O'Clock News sammen med Mel Smith, der senere instruerede The Tall Guy og Bean. De indspillede album, udgav bøger, vandt en International Emmy Award og en British Academy Award for "Best Light Entertainment Program of 1980".

Atkinson vandt "British Academy Award" for Not the Nine O'Clock News og blev kåret til "BBC Personality of the Year". Hans show på Globe Theatre i London var udsolgt hele sæsonen, og han vandt Society of West End Theaters award for "Comedy Performance of the Year".

I 1983 begyndte han og manuskriptforfatteren Richard Curtis deres "situation tragedy" – Blackadder – for BBC Television. Efter en verdensturne med sit eget show og en rolle i The Nerd i Londons West End var Atkinson medforfatter og hovedrolleindehaver i to nye serier af Blackadder.

Mens Atkinson indspillede The Tall Guy om dagen, havde han om aftenen hovedrollen i The Sneeze, stykker efter Tjekov.
Atkinson spillede engelsk konsul sammen med Sean Connery i James Bond-filmen Never Say Never Again, og i 1989 spillede han sammen med Steven Wright i den oscarbelønnede kortfilm The Appointments of Dennis Jennings. De sidste store film var Fire bryllupper og en begravelse (1994) , Løvernes Konge, Rat Race (2001), Scooby-Doo (2002) og Bean.

Filmen Bean: The Ultimate Disaster Movie slog alle rekorder, da den indtjente 100 millioner, allerede før den blev udsendt i USA. Det er den bedst sælgende europæiske film. Rekordindehaveren var Fire bryllupper og en begravelse, hvori Rowan Atkinson også var med.

Noter

Eksterne henvisninger 

 

Skuespillere fra England
Ingeniører fra Storbritannien
Komikere fra England
Tegnefilmsdubbere
Mr. Bean
Johnny English